Koordinate: 13°15′48″N 103°34′24″E﻿ / ﻿13.2632°N 103.5732°E﻿ / 13.2632; 103.5732

**Banteay Srei** (kmerski za "Šuma žena") je jedan od najmanjih kmerskih hramova u Angkoru (Kambodža) i jedini kojega nije izgradio kralj, nego dvorjanin Yajnavaraha s dvora kralja Rajendravarmana (10. stoljeće) oko 967. godine.

Hram se nalazi kod brda Phnom Dei, 25 km sjeveroistočno od Angkor Thoma. Hram je uglavnom izgrađen od crvenog pješčenjaka i njegove raskošne dekoracije su još uvijek dobro sačuvane. Građevine su skromnih dimenzija, ali s jako profinjenim plastičnim ukrasima, zbog čega je nazvan "dragocjenim draguljem kmerske umjetnosti"

U ovom hramu, po prvi put zabati ukrašeni narativnim prizorima, osobito oni na sjevernoj i južnoj knjižnici. Oni prikazuju šivaističke teme (npr. demon Ravana trese brda Kailasa iznad kojeg je Šiva ustoličen, dok Kama dolazi da poremeti njegovu meditaciju). Ostali zabati su posvećeni Višnuu i prikazuju teme kao što su "Kiša Indre" i "Umorstvo Kamsa". Dva druga poznata zabata s ovog spomenika sada se mogu naći u Nacionalnom muzeju Kambodže u Phnom Penhu i u Državnom muzeju azijske umjentosti (*Musée des Arts asiatiques*) Guimet, u Parizu. Brojni dovratnici prikazuju skulpture iz indijske mitologije.

Dokaz o kontinuiranoj uporabi i održavanju Banteay Sreija i okolnih lokaliteta Ishvarapura (oko izvora rijeke Siem Reap), pruža jedan važan natpis od početka 14. stoljeća koji se može vidjeti na kamenim vratima dovratnika gopure trećeg obzida. Na njemu se navodi ime njegova graditelja Yajnavaraha, te kako je njegov projekt privukao podršku njegovog brata i sestre.

Od 1992. godine, Banteay Srei je, kao dio Angkora, na popisu svjetske baštine UNESCO-a, a od 2002. do 2005. njegovu obnovu je provodila švicarska vlada u suradnji s međunarodnim projektom APSARA za zaštitu Angkora.

* Tlocrt hramaTlocrt hrama
* Tornjevi Banteay SreijaTornjevi Banteay Sreija
* Zabat "knjižnice" s prikazom ŠiveZabat "knjižnice" s prikazom Šive
* Molitvena dvorana (mandapa) i toranj iznad svetištaMolitvena dvorana (mandapa) i toranj iznad svetišta
* Zaštitnik (Yaksa) na glavi mitskog bića KaluZaštitnik (Yaksa) na glavi mitskog bića Kalu

Izvori
------

1. ↑  Banteay Srei na APSARA projektu za očuvanje Angkora (`en`) Preuzeto 7. srpnja 2011.
2. ↑  Banteay Sre Arhivirano 2005-10-19 na Wayback Machine-u na kaladarsha.arts (`en`) Preuzeto 7. srpnja 2011.

* Michael Freeman i Claude Jacques, *Ancient Angkor*, River Books, Bangkok, 1999. ISBN 974-8225-27-5.
* Luca Invernizzi Tettoni i Thierry Zéphir, *Angkor. A Tour of the Monuments*, Archipelago Press, Singapur 2004. ISBN 981-4068-73-X.
* Banteay Srei - galerija fotografija

***Banteay Srei*** na Wikimedijinoj ostavi

| * p
* r
* u
Svjetska baština u Kambodži |
| --- |
|  | **Hramski kompleks Angkor** (Angkor Thom, Angkor Wat, Bakong, Baksei Chamkrong, Banteay Kdei, Banteay Samré, Banteay Srei, Baphuon, Bayon, Chau Say Tevoda, Istočni Mebon, Kbal Spean, Lolei, Neak Pean, Phnom Bakheng, Prasat Kravan, Preah Khan, Preah Ko, Pre Rup, Ta Keo, Ta Prohm, Ta Som i Thommanon) • **Hram Prasat Preah Vihear**  • **Hramsko područje Sambor Prei Kuk, arheološki lokalitet starog Ishanapura**
 | Kambodža |
| **Nematerijalna svjetska baština** u **Kambodži** |
| 
**Kambodžanski kraljevski balet**  • **Kmerski teatar sjena**
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 308199816

 |